Arlindo Gomes Furtado

Mons. Arlindo Gomes kardinál Furtado CSsR (* 15. november 1949, Santa Catarina, Kapverdy) je kapverdský rímskokatolícky duchovný kňaz, biskup, ktorý od roku 2009 do roku 2026 pôsobil ako diecézny biskup diecézy Santiago de Cabo Verde. V rokoch 2004 až 2009 bol prvým diecéznym biskupom diecézy Mindelo.

Niekoľko rokov študoval v meste Coimbra v Portugalsku, kde sa pripravoval na svoju vysviacku, a po tom, čo sa stal kňazom, tak niekoľko rokov pôsobil ako profesor. Je členom redemptoristov. Pápež František ho v roku 2015 vymenoval za kardinála, ako prvého z Kapverd.

 Raný život a vzdelanie 
Narodil sa 15. novembra 1949 Ernestovi Robaldovi Gomesovi a Marii Furtado; bol pokrstený v auguste 1951. Študoval na základnej škole v neďalekom meste Achada Lem a v októbri 1962 ukončil stredoškolské vzdelanie. V rokoch 1971 až 1976 študoval teológiu v Coimbre v Portugalsku. Vrátil sa na Kapverdy a 9. mája 1976 ho Paulino do Livramento Évora, biskup zo Santiaga, vysvätil za diakona. Pôsobil v Nossa Senhora da Graça, až kým ho biskup Paulino do Livramento Évora 18. júla 1976 nevysvätil za kňaza a nevymenoval ho za farského vikára. V rokoch 1978 až 1986 bol rektorom seminára v São José. V rokoch 1986 až 1990 študoval v Ríme, kde získal licenciát z biblických vied na Pápežskom biblickom inštitúte.

Po návrate na Kapverdy na rok pracoval v oblastiach Lém-Cachorro a Achada São Filipe a potom vyučoval angličtinu na Liceu Domingos Ramos. Po návrate do Coimbry v rokoch 1991 až 1995 vyučoval gréčtinu, hebrejčinu, históriu a biblickú geografiu na Teologickom inštitúte v Coimbre. Počas týchto rokov bol aj správcom farnosti. V roku 1995] sa vrátil na Kapverdy, kde opäť viedol farnosť Nossa Senhora da Graça. Stal sa členom Národnej rady pre vzdelávanie, vyučoval na Policajnej výcvikovej škole a pôsobil ako generálny vikár diecézy Santiago.

 Biskup 
Dňa 11. decembra 2003 ho pápež Ján Pavol II. vymenoval za prvého biskupa novovytvorenej diecézy Mindelo. Biskupské svätenie prijal 22. februára 2004. Hlavným svätiteľom bol biskup Paulino do Livramento Évora. Dňa 22. júla 2009 ho pápež Benedikt XVI. vymenoval za biskupa diecézy Santiago, jednej z najstarších diecéz v Afrike, a bol tam ustanovený 15. augusta.

 Kardinál 
Pápež František 11. decembra 2014 oznámil, že noví kardináli budú vymenovaní na konzistóriu 14. februára 2015. 4. januára 2015 pápež František oznámil mená 20 kardinálov, vrátane 15, ktorí mali menej ako 80 rokov. Týmto vymenovaním sa počet kardinálov voličov zvýšil na 125, pričom dvaja voliči by v apríli dovŕšili 80 rokov. Celkový počet kardinálov po onzistóriu dosiahol 227. Stal sa kapverdským kardinálom, bol vymenovaný za kardinála – kňaza s titulárnym kostolom San Timoteo.

Dňa 13. apríla 2015 bol menovaný za člena Kongregácie pre evanjelizáciu národov a Pápežskej rady Cor Unum. Dňa 28. októbra 2016 bol vymenovaný za člena Kongregácie pre Boží kult a disciplínu sviatostí.

Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV., vlastným menom Robert Francis Prevost.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Kapverdskí kardináli
Kategória:Redemptoristi
Kategória:Biskupi